L’Ajuntament de Burjassot reconeix el rendiment acadèmic dels millors alumnes de primària del passat curs
2025-07-24

El Saló de Plens de l’Ajuntament de Burjassot ha sigut testimoni del reconeixement que el Consistori, de mans de l’alcalde, Rafa García, i de la regidora d’Educació, Laura Espinosa, ha realitzat als deu estudiants de Burjassot que, el passat curs escolar, van rebre els Premis Extraordinaris al Rendiment Acadèmic d’Educació Primària que atorga la Conselleria d’Educació.

L’alcalde de Burjassot, Rafa García, ha donat l’enhorabona a tots els xiquets i xiquetes i els ha lliurat a cadascun d’ells, junt amb la regidora, una beca per a cursar gratuïtament un dels cursos del Centre de Formació Les Sitges, de l’Institut Municipal de Cultura i Joventut de Burjassot. Per a García, “l’esforç que heu dedicat en els vostres estudis per a tenir una mitja de deu, és digne de reconèixer, ja que heu treballat durament per aconseguir un gran nivell que heu de mantenir, ja que la vostra formació i educació és fonamental per al vostre propi desenvolupament i evolució com a persones”.

Una vegada lliurades les beques a cadascun dels xavals, aquests, juntament amb l’alcalde, la regidora d’Educació i els seus pares, mares i professores dels centres als quals pertanyen, es van fer una foto de grup per recordar aquest dia tan especial en les seues vides en el qual han rebut un gran reconeixement del seu poble, Burjassot.